**ΔΕΛΤΙΟ ΤΥΠΟΥ**

**Νέα σύνθεση του Διοικητικού Συμβουλίου της Ελληνικής Ακαδημίας Φυσικής Αγωγής (Ε.Α.Φ.Α.) για την τριετία 2021-2024**

Κατόπιν των αρχαιρεσιών, που διενεργήθηκαν στην Τακτική Γενική Συνέλευση της Ε.Α.Φ.Α., την 28η Ιανουαρίου 2021, η σύνθεση του νέου Διοικητικού Συμβουλίουτης Ακαδημίας έχει ως εξής:

**Πρόεδρος:** Καθηγητής Θωμάς Κουρτέσης, Δημοκρίτειο Πανεπιστήμιο Θράκης – Τ.Ε.Φ.Α.Α.

**Αντιπρόεδρος:** Καθηγήτρια Βασιλική Δέρρη, Δημοκρίτειο Πανεπιστήμιο Θράκης – Τ.Ε.Φ.Α.Α.

**Γενικός Γραμματέας:** Καθηγητής Νικόλαος Διγγελίδης, Πανεπιστήμιο Θεσσαλίας – Τ.Ε.Φ.Α.Α.

**Ταμίας:** Βασίλειος Παπαχαρίσης, PhD, Ειδικό Εκπαιδευτικό Προσωπικό – Αριστοτέλειο Πανεπιστήμιο Θεσσαλονίκης

**Ειδική Γραμματέας:** Επίκουρος Καθηγήτρια Μαίρη Χασάνδρα, Πανεπιστήμιο Θεσσαλίας – Τ.Ε.Φ.Α.Α.

**Μέλος:** Επίκουρος Καθηγητής Ανδρέας Αυγερινός, Ευρωπαϊκό Πανεπιστήμιο Κύπρου – Σχολή Επιστημών

**Μέλος:** Αναπληρώτρια Καθηγήτρια Όλγα Κούλη, Δημοκρίτειο Πανεπιστήμιο Θράκης – Τ.Ε.Φ.Α.Α., Υπεύθυνη Έκδοσης Επιστημονικού Περιοδικού της Ε.Α.Φ.Α. «Αναζητήσεις στη Φυσική Αγωγή και τον Αθλητισμό»

Η Ε.Α.Φ.Α. είναι μία επιστημονική ένωση που ιδρύθηκε το 2002 με στόχο την ανάπτυξη της Φυσικής Αγωγής στην Ελλάδα. Για την Ακαδημία με τον όρο «Φυσική Αγωγή» εννοείται κάθε σχολικό ή μη πρόγραμμα, το οποίο στοχεύει στην παιδεία μέσω της αθλητικής κίνησης και των φυσικών δραστηριοτήτων και απευθύνεται σε όλους τους νέους και τις νέες από την γέννηση τους έως την ενηλικίωση και τους γονείς τους. Μέλη της Ε.Α.Φ.Α. είναι Διδάκτορες με τίτλους και ερευνητική δραστηριότητα στο πεδίο της Αθλητικής Επιστήμης και Αγωγής. Η θητεία του νέου Διοικητικού Συμβουλίου, σύμφωνα με το καταστατικό, είναι τριετής.